stanford-oval/wikipedia huggingface dataset:
No Leaf Clover

| ”No Leaf Clover” Metallica |
| --- | --- | --- |

Singlen tiedot
 Albumilta: S&M
 Äänitetty : 21.–22. huhtikuuta 1999, Berkeley Community Theatre, Berkeley
 Julkaistu: 13. maaliskuuta 2000
 Formaatti: CDS
 Tekijä(t): James Hetfield Lars Ulrich
 Tuottaja(t): Metallica, Bob Rock
 Tyylilaji: sinfoninen metalli
 Kesto: 05.43
 Levy-yhtiö: Elektra
Metallican muut singlet
| ”Nothing Else Matters ’99” 1999 | ”No Leaf Clover” 2000 | ”I Disappear” 2000 |
No Leaf Clover on kahdeksas kappale livealbumilta S&M. Kappaleella soittavat Metallica ja San Franciscon sinfoniaorkesteri. Laulu oli yksi kahdesta uudesta kappaleesta S&M albumilta. Se alkaa orkesterin soittamalla intro-osuudella. Se oli yhtyeen neljäs kappale, joka saavutti ensimmäisen sijan Billboard Hot Mainstream Rock Tracks -listalla.
Neitsyt Marian temppeliintuomisen kirkko (Roussospíti)

| Neitsyt Marian temppeliintuomisen kirkko Ναός των Εισοδίων της Θεοτόκου |
| --- | --- |
 Neitsyt Marian kirkko.
Sijainti:  Roussospíti, Réthymno, Kreeta, Kreikka
Koordinaatit:  35°20′09″N, 24°29′45″E
Kirkkokunta:  Kreetan kirkko
Hiippakunta:  Réthymnon ja Avlopótamoksen hiippakunta
Rakentamisvuosi:  1300-luku
Tyylisuunta:  bysanttilainen
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Neitsyt Marian temppeliintuomisen kirkko (kreik. Ναός των Εισοδίων της Θεοτόκου) eli Neitsyt Marian kirkko (Ναός Παναγίας, Naós Panagías) on bysanttilaisaikainen ortodoksinen kirkko Roussospítin kylässä Kreetan saarella Kreikassa. Se on omistettu Neitsyt Marian temppeliintuomiselle.
Kirkkoa sisältä.
Kirkko sijaitsee kylän koillisosassa. Se on rakennettu 1300-luvun alkupuolella. Turkkilaiset vandalisoivat kirkkoa vuonna 1896 ja muuttivat sen kahvilaksi. Kirkko kunnostettiin vuonna 2007.
Kirkkorakennus on pieni yksilaivainen basilika ja vailla kupolia. Se on koristeltu sisältä seinämaalauksilla, joista merkittävimpiin kuuluu ristiinnaulitsemista esittävä maalaus.
Aiheesta muualla

Kuvia tai muita tiedostoja aiheesta Neitsyt Marian temppeliintuomisen kirkko Wikimedia Commonsissa
No I.D.

| No I> D. |
| --- | --- |
 No I.D. vuonna 2008.
Henkilötiedot
Koko nimi:  Ernest Dion Wilson
Syntynyt: 28. kesäkuuta 1971 (ikä 53)
Ammatti:  tuottaja
Muusikko
Taiteilijanimi:  No I.D.
Tyylilajit:  hip hop
Soittimet:  sampleri 
Levy-yhtiöt:  So So Def Recordings ja Relativity Records 
  [ Muokkaa Wikidatassa ] [ ohje ]  
No I.D. (oik. Ernest Dion Wilson, s. 28. kesäkuuta 1971) on yhdysvaltalainen musiikkituottaja.
Hän on kotoisin Chicagosta, ja häntä onkin kutsuttu lisänimellä ”The Godfather of Chicago Hip-Hop”. Wilson on tunnettu yhteistyöstään muun muassa Commonin ja Kanye Westin kanssa.
Natsumi Abe

Natsumi Abe (jap. 安倍なつみ, Abe Natsumi; s. 10. elokuuta 1981, Hokkaidō) on japanilainen poplaulaja ja idoli. Hänen uransa alkoi vuonna 1998 yhtenä Hello! Project -kollektiiviin kuuluvan Morning Musume -yhtyeen alkuperäisistä jäsenistä.
Soolouralle Abe lähti julkaistuaan ensimmäisen oman singlensä 22-sai no watashi vuonna 2003 ja sooloalbuminsa Hitoribocchi helmikuussa 2004. Hän julkaisi cover-kappaleita sisältäneen albumin Smile... vuonna 2014 ja albumin Hikari e – Classical & Crossover vuonna 2015. Albumi Dreams, myös vuodelta 2015, sisälsi cover-kappaleiden lisäksi uusia sävellyksiä.
Laulajanuransa lisäksi Abe on työskennellyt myös näyttelijänä.
Diskografia > Albumit

Hitoribotchi (一人ぼっち) (2004)
2nd ~Shimiwataru Omoi~ (２ｎｄ～染みわたる想い～) (2006)
25 ~Vingt-Cinq~ (2007)
Dreams (2015)
Diskografia > Singlet

"Haha to Musume no Duet Song" (母と娘のデュエットソング)	(2003)
"22 Sai no Watashi" (22歳の私)	(2003)
"Pi~hyara Kōta" (ピ～ヒャラ小唄)	(2003)
"Datte Ikitekanakucha" (だって 生きてかなくちゃ) (2004)
"Koi no Telephone Goal" (恋のテレフォン Goal) (2004)
"Yume Naraba" (夢ならば)	(2005)
"Koi no Hana" (恋の花)	(2005)
"Takaramono" (たからもの, "Treasure") (2005)
"Sweet Holic" (スイートホリック)	(2006)
"The Stress" (ザ・ストレス) (2006)
"Amasugita Kajitsu" (甘すぎた果実) (2006)
"Too Far Away ~Onna no Kokoro~" (Too far away ～おんなの心～) (2007)
"Iki o Kasanemashō" (息を重ねましょう) (2007)
"16sai no Koi Nante" (16歳の恋なんて) (2008)
"Screen" (スクリーン) (2008)
"Ameagari no Niji no Yō ni" (雨上がりの虹のように, "Like a Rainbow After the Rain") (2010)
Aiheesta muualla

Kuvia tai muita tiedostoja aiheesta Natsumi Abe Wikimedia Commonsissa
Nils Hjelmtveit

| Nils Hjelmtveit |
| --- | --- |

Norjan kirkko- ja opetusministeri
 Nygaardsvoldin hallitus 20. maaliskuuta 1935 – 25. kesäkuuta 1945  
Edeltäjä:  Knut Liestøl
Seuraaja:  Kaare Fostervoll
Suurkäräjäedustaja
 1925–1930  
Itä-Agderin maaherra
 1945–1961  
Stokkenin pormestari
 1932–1935  
Henkilötiedot
Syntynyt: 21. heinäkuuta 1892 Alversund, Norja
Kuollut: 30. lokakuuta 1985 (93 vuotta) Arendal, Norja
Ammatti:  opettaja, poliitikko
Tiedot
Puolue:  Työväenpuolue
Nils Hjelmtveit (21. heinäkuuta 1892 Alversund – 30. lokakuuta 1985 Arendal) oli norjalainen opettaja ja työväenpuolueen poliitikko. Hän istui suurkäräjillä 1925–1930 sekä toimi Norjan kirkko- ja opetusministerinä 1935–1945. Vuosina 1932–1935 hän oli Stokkenin pormestari ja 1945–1961 Itä-Agderin maaherra.
Aiheesta muualla

Kuvia tai muita tiedostoja aiheesta Nils Hjelmtveit Wikimedia Commonsissa
Munkkityranni

| Munkkityranni |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tyrannit Tyrannidae
Suku::  Hymenops
Laji::  perspicillatus
Kaksiosainen nimi
 Hymenops perspicillatus  (Gmelin, 1789) 
Alalajit
 H. p. andinus  H. p. perspicillatus 
Katso myös
   Munkkityranni Wikispeciesissä   Munkkityranni Commonsissa 
Infobox OKNimi-testi OKIUCN-testi OK: 
Munkkityranni (Hymenops perspicillatus) on tyranneihin kuuluva lintulaji. Lajia tavataan Etelä-Amerikassa.
Koko ja ulkonäkö

Munkkityranni kasvaa 15–16 cm pitkäksi. Sukupuolet eroavat toisistaan ulkonäöltään. Munkkityrannikoiras on kauttaaltaan musta lukuun ottamatta valkoisia siipisulkia. Naaraslinnun pää ja selkä ovat ruskean ja harmaan viiruttamat. Tummissa siivissä on myös oranssinruskeita sulkia. Naaraan rinta ja vatsa ovat vaaleanharmaat ja rinnassa on ruskeita juovia. Munkkityrannin silmien ympärillä on höyhenetön paljas alue.
Levinneisyys ja elintavat

Munkkityranni pesii Bolivian ja Brasilian eteläosista Argentiinaan ja Chileen. Eteläisimmät populaatiot muuttavat eteläisen pallonpuoliskon talven ajaksi pohjoisemmaksi Boliviaan, Brasiliaan ja joskus Peruun. Lajin elinympäristöä ovat kosteat ruohomaat ja soiset alueet. Munkkityrannin ravintoa ovat hyönteiset. Linnun pesimäkausi on lokakuusta tammikuulle.
Naaras
Neitsytsaaret

| Neitsytsaaret |
| --- | --- |
 Yhdysvaltain ja Brittiläiset Neitsytsaaret kartalla
Merialue:  Atlantti
Vesialue:  Karibianmeri
Saaria yht.:  104 (ilman Espanjan Neitsytsaaria)
Suurin saari:  Saint Croix
Muita saaria:  Saint Thomas Saint John Tortola Anegada
Pinta-ala:  653 km²
Valtio
Valtio:   Yhdysvallat  Yhdistynyt kuningaskunta
Territorio:   Yhdysvaltain Neitsytsaaret  Brittiläiset Neitsytsaaret
Väestö
Väkiluku:  141 000
Asutuskeskukset:  Charlotte Amalie Road Town
Neitsytsaaret ovat Pieniin Antilleihin kuuluva saaristo Karibianmeren koilliskulmalla. Hallinnollisesti Neitsytsaaret voidaan jakaa kahteen tai kolmeen osaan; idässä ovat Yhdistyneelle kuningaskunnalle kuuluvat Brittiläiset Neitsytsaaret ja niiden länsipuolella Yhdysvalloille kuuluvat Yhdysvaltain Neitsytsaaret. Näiden lisäksi Puerto Ricoon kuuluvat läntisimmät saaret eli Espanjan Neitsytsaaret voidaan katsoa omaksi, kolmanneksi osakseen Neitsytsaaria.
Neitsytsaarten jako kolmeen osaan kartalla: Brittiläiset Neitsytsaaret sinisellä, Yhdysvaltain Neitsytsaaret punaisella ja Espanjan Neitsytsaaret vihreällä. Vasemmalla vaaleanruskealla Puerto Rico.
Kristoffer Kolumbus löysi saaret vuonna 1493 ja antoi niille nimen Santa Ursula y las Once Mil Vírgenes (”Pyhä Ursula ja yksitoistatuhatta neitsyttä”). Nykyisin niihin viitataan vain nimellä Neitsytsaaret. Saarien alkuperäisasukkaita olivat karibit.
Myöhemmin saaria asuttivat Afrikasta sokeripelloille työvoimaksi tuodut orjat. Sokeripeltoja ei enää ole, mutta orjien jälkeläiset asuvat yhä alueella jakaen saman kulttuurin muun Karibianmeren englanninkielisen väestön kanssa. Tärkein tulonlähde on matkailu.
Sekä Brittiläisillä että Yhdysvaltain Neitsytsaarilla on käytössä vasemmanpuoleinen liikenne Yhdistyneen kuningaskunnan tapaan, mutta rahayksikkö on Yhdysvaltain dollari.
Aiheesta muualla

Kuvia tai muita tiedostoja aiheesta Neitsytsaaret Wikimedia Commonsissa
No Limit

| ”No Limit” 2 Unlimited |
| --- | --- | --- |

Singlen tiedot
 Albumilta: No Limits!
 Äänitetty : 1992
 Julkaistu: tammikuu 1993
 Tyylilaji: eurodance
 Kesto: 03.08
 Levy-yhtiö: Byte, ZYX, PWL
Listasijoitukset
  Britannian singlelista: 1.  Irlannin singlelista: 1.  Nederlandse Top 40: 1.  Schweizer Hitparade: 1.  Single Top 100: 1.  SNEP: 1.  Suomen virallinen lista: 1.  Topplistan: 1.  Ultratop 50 Flanders: 1.  VG-lista: 1.  Ö3 Austria Top 40: 1. 
2 Unlimitedin muut singlet
| ”The Magic Friend” 1992 | ”No Limit” 1993 | ”Tribal Dance” 1993 |
No Limit on alankomaalaisen eurodance-yhtyeen 2 Unlimitedin kappale. Se julkaistiin yhtyeen toisen studioalbumin No Limits! ensimmäisenä singlenä. ”No Limit” on edelleen yksi tunnetuimmista eurodance-kappaleista. Se oli maailmanlaajuinen hitti, ja sitä myytiin 2,8 miljoonaa kappaletta. Se saavutti monissa Euroopan maissa singlelistan kärkisijan, kuten Isossa-Britanniassa, Ranskassa, Suomessa, Ruotsissa, Norjassa, Alankomaissa, Itävallassa, Sveitsissä, Belgiassa sekä Irlannissa. Kappale saavutti Yhdysvaltain dance-listan 25. sijan. Se oli vuoden 1993 myydyin single Euroopassa.
Käännös suomeksi
Nils Hønsvald

| Nils Hønsvald |
| --- | --- |
 Hønsvald vuonna 1948.
Norjan säännöstely- ja jälleenrakennusministeri
 Gerhardsenin II hallitus 10. tammikuuta 1948 – 14. syyskuuta 1950  
Edeltäjä:  Oscar Torp
Seuraaja:  virka lakkautettu
Suurkäräjäedustaja
 Østfoldin vaalipiiri 1945–1969  
Odelstingetin puhemies
 1965–1969  
Lagtingetin puhemies
 1961–1965  
Henkilötiedot
Syntynyt: 4. joulukuuta 1899 Horten, Norja
Kuollut: 25. marraskuuta 1971 (71 vuotta) Sarpsborg, Norja
Ammatti:  toimittaja, poliitikko
Tiedot
Puolue:  Työväenpuolue
Nils Hønsvald (4. joulukuuta 1899 Horten – 25. marraskuuta 1971 Sarpsborg) oli norjalainen toimittaja ja työväenpuolueen poliitikko. Hän istui suurkäräjillä vuosina 1945–1969 ja toimi niiden ylähuoneen puhemiehenä 1961–1965 sekä alahuoneen puhemiehenä 1965–1969. Vuosina 1948–1950 hän oli Norjan säännöstely- ja jälleenrakennusministeri. Hønsvald työskenteli pitkään Sarpsborg Arbeiderblad -lehden toimittajana.
Aiheesta muualla

Kuvia tai muita tiedostoja aiheesta Nils Hønsvald Wikimedia Commonsissa
Nils Hønsvald Norjan suurkäräjien verkkosivuilla (norjaksi)
Nitro Circus

Nitro Circus on yhdysvaltalainen tositelevisiosarja, jossa tehdään stuntkohtaustyylisiä näyttäviä ja vaarallisia temppuja. Ohjelmaa vetävän Travis Pastranan lisäksi sarjassa esiintyvät Greg Powell, Erik Roner, Jim Dechamp, Jolene Van Vugt, Andy Bell ja Tommy Passemante. Mukana on usein myös vierailevia esiintyjiä. Ohjelmassa on nähty esimerkiksi Jukka Hilden, Bam Margera, Steve-O sekä Johnny Knoxville, joka on myös yksi Nitro Circuksen luojista. Ohjelman tunnusmusiikki on Dropkick Murphysin State of Massachusetts.
Aiheesta muualla

Ohjelman kotisivut (englanniksi)
MTV: Nitro Circus (Arkistoitu – Internet Archive) (englanniksi)
Oikeus elää

Helsingin Rautatientori 11.3.2017
Oikeus elää -tukikonsertti oli 11. maaliskuuta 2017 turvapaikanhakijoiden tueksi järjestetty ilmaistapahtuma Helsingin Rautatientorilla. Tapahtuman järjestivät yksityisihmiset ja vapaaehtoiset.
Tukikonsertti järjestettiin turvapaikanhakijoiden ja heitä tukeneiden tahojen 10. helmikuuta 2017 Helsingin keskustassa turvapaikanhakijoiden oikeuksien puolesta aloittaman pysyvän mielenosoituksen tueksi. Oikeus elää -konsertissa olivat esiintymässä mm. Laineen Kasperi ja Palava kaupunki sekä Kari Tapiiri.
Samaan aikaan Oikeus elää -mielenilmauksen kanssa Rautatientorilla osoitti mieltään myös turvapaikanhakijoiden leirin purkamista vaativia kansallismielisiä tahoja.
Niilo Wadenström

Niilo Wadenström (alkuaan Nils Birger Wadenström, 13. heinäkuuta 1905 Ilomantsi–16. syyskuuta 1945 Karjaa) oli suomentaja.
Wadenströmin vanhemmat olivat metsänhoitaja Robert Waldemar Wadenström (1873–1911) ja Aleksandra Fredrika Mäki (1879–1945). Hänen sisaruksiaan olivat kirjailija Erkki Vala ja runoilija Katri Vala.
Suomennoksia

Upton Sinclair: Taistelu Madridista; tekijän luvalla suom. N. W-m. Kirjailijain kustannusliike, Helsinki 1937
Evelyn Waugh: Pimeitä voimia. Tammen seikkailukirjoja 2. Tammi, Helsinki 1944 (alkuteos Black mischief)
John Rhode: Petetty petturi. Tammen jännityskirjoja 5. Tammi, Vaasa 1945 (alkuteos The Ropthorne mystery)
Irving Stone: Merimies hevosen selässä: Jack Londonin elämäkerta. Kansankulttuuri, Helsinki 1946 (alkuteos Sailor on horseback)
Muuta tuotantoa

"Kalle Kankaisen kärsimykset", Tulenkantajat: Nuoren Voiman Liiton kirjallisen piirin albumi. Porvoo: WSOY, 1924, s. 179–187.
Muurahaispallot

| Muurahaispallot |
| --- | --- |
 Myrmecodia beccarii
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Aitokaksisirkkaiset Eudicots
Kladi::  Asteridit
Lahko::  Gentianales
Heimo::  Matarakasvit Rubiaceae
Suku::  Muurahaispallot Myrmecodia  Jack
Katso myös
   Muurahaispallot Wikispeciesissä   Muurahaispallot Commonsissa 
Infobox OKNimi-testi OK: 
Muurahaispallot (Myrmecodia) on kasvisuku matarakasvien heimossa. Siihen kuuluu 26 lajia.
Muurahaispallojen ekologia on poikkeuksellinen. Ne ovat puiden epifyytteinä kasvavia muurahaiskasveja (myrmekofyyttejä), joilla on mutualistinen suhde (symbioottinen laajassa merkityksessä) puissa elävien muurahaisyhdyskuntien kanssa. Muurahaispallon varren turvonnut mukulamainen tyviosa on sisältä käytävien täyttämä ja houkuttelee muurahaiset pesimään kasvin sisällä. Varren piikkinen rakenne suojaa muurahaisia vihollisilta. Vastineeksi kasvi saa tarvitsemansa ravinteet muurahaisten kuljettamasta orgaanisesta aineksesta ja muurahaispesän jätteistä.
Yhtä muurahaispallolajia, muurahaispalloa (Myrmecodia echinata, syn. M. tuberosa) viljellään huonekasvina.
Aiheesta muualla

Finto: Kassu – Kasvien suomenkieliset nimet: Myrmecodia
Kuvitus vuodelta 1897.
Nižni Bestjah

| Nižni Bestjah Нижний Бестях Аллараа Бэстээх |
| --- | --- |
 Sahan tasavalta Venäjällä, alla taajama tasavallan kartalla
 Nižni Bestjah
 Koordinaatit: 61°57′36″N, 129°54′36″E 
Valtio:  Venäjän federaatio
Tasavalta:  Sahan tasavalta
Uluus:  Meŋe-Ĥaŋalasin uluus
Perustettu:  1920-luvulla 
Taajamaksi:  1971  
Hallinto:  
 – Asutustyyppi:  taajama
 – Hallinnon tyyppi:  taajama
 – taajamahallinnon johtaja:  Nikifor Bubjakin
Väkiluku (2007):  3 300
Aikavyöhyke:  UTC+9 (MSK+6)
Postinumero:  678080
Suuntanumero(t):  +7 41143
Infobox OKVirheellinen NIMI-arvo: 
Nižni Bestjah (ven. Нижний Бестях) eli Allaraa Besteex (jak. Аллараа Бэстээх) on kaupunkimainen taajama Sahan tasavallassa Lenajoen itärannalla, vastapäätä tasavallan pääkaupunkia Jakutskia. Nižni Bestjah on Meŋe-Ĥaŋalasin uluusin hallinnollinen keskus.
Nižni Bestjah on Jakutskin ja Sahan tasavallan keskeinen liikennesolmu. Sinne päättyy Jakutskin etelään yhdistävä Lenan valtatie (M 56) ja sieltä varsinaisesti lähtee edelleen Jakutskista Magadaniin johtava Kolyman valtatie (M56), sillä Nižni Bestjahin ja Jakutskin välinen Lenan ylittävä osuus kuljetaan lautalla tai jäätietä pitkin. Sieltä myös lähtee osavaltiotason "Amga"-maantie. Nižni Bestjahissa on myös jokisatama. Paikkakunnalla on rakennusaineteollisuutta. Nižni Bestjahissa on ala- ja keskiasteen koulu, mutakylpylä, kulttuuritalo, kauppa ja terveyskeskus.
Asukasluvun kehitys:
4 000 (1989)
3 600 (1999)
3 300 (2007)
Nižni Bestjah perustettiin 1920-luvulla ja taajama siitä tuli vuonna  1971. Tulevaisuudessa taajaman asema tasavallan tärkeimpänä liikennesolmuna tullee vahvistumaan ja sille on kaavailtu kaupungin statusta.
Neitsytperho

| Neitsytperho> Butterfly |
| --- | --- |

Ohjaaja:  Matt Cimber
Käsikirjoittaja:   Matt Cimber  John F. Goff 
Perustuu:  James M. Cainin romaaniin The Butterfly vuodelta 1947
Tuottaja:  Matt Cimber
Säveltäjä:  Ennio Morricone
Kuvaaja:  Eddy van der Enden
Leikkaaja:  Brent Schoenfeld
Valmistustiedot
Valmistusmaa:  Yhdysvallat
Tuotantoyhtiö:   Analysis  Par-Par Productions 
Ensi-ilta:  1982
Kesto:  107 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Neitsytperho (Butterfly) on vuonna 1982 ensi-iltansa saanut yhdysvaltalainen rikosdraamaelokuva, joka perustuu James M. Cainin romaaniin The Butterfly vuodelta 1947. Matt Cimberin ohjaamassa elokuvassa näyttelevät Stacy Keach, Pia Zadora, Orson Welles, Lois Nettleton, Edward Albert, James Franciscus, Stuart Whitman, June Lockhart, Ed McMahon, Paul Hampton, George Buck Flower ja Dylan Urquidi.
Pia Zadora sai roolistaan parhaan uuden naistähden Golden Globe -palkinnon, mutta hänen puolisonsa ja elokuvan rahoittajan, miljonääri Meshulam Riklisin, väitettiin vaikuttaneen valintaan muun muassa kestitsemällä Hollywood Foreign Press Associationin jäseniä hotellissaan Las Vegasissa ja kartanossaan Beverly Hillsissä juuri ennen valintaa. Neitsytperho sai myös kolme parodista Razzie-palkintoa huonoimmasta naispääosasta, huonoimmasta miessivuosasta ja huonoimmasta uudesta tähdestä.[lähde? ]
Arvioita

Video-oppaassa vuodelta 1994 Asko Alanen pitää elokuvaa Cainin romaanin tökerönä ryöstöviljelynä ja antaa sille yhden tähden viidestä, mikä vastaa sanallista arviota ”huono”.
Aiheesta muualla

Neitsytperho Internet Movie Databasessa (englanniksi)
Neitsytperho AllMoviessa. (englanniksi)
Mågsholmen (Sipoo)

| Mågsholmen |
| --- | --- |
Merialue:  Suomenlahti
Valtio
Valtio:  Suomi
Maakunta:  Uusimaa
Kunta:  Sipoo
Väestö
Väkiluku:  ei vakituista asutusta
Infobox OKNimi-testi OK: 
Mågsholmen on Sipoon saari, joka sijaitsee Helsinkiin kuuluvan Karhusaaren edustalla. Saari on kokonaan huvila- ja kesäasutuskäytössä. Ensimmäiset huvilat rakennettiin saarelle 1910-luvulla. Saaren edustalla oli toistakymmentä vuotta näyttävä Gerda-kaljaasin hylky, joka siivottiin pois vuonna 2022.
NearLY

NearLY on Nine Inch Nailsin ex-rumpali Jerome Dillonin sooloprojekti. Dillon perusti nearLYn lähdettyään Nine Inch Nailsista vuonna 2005. Yhtyeen musiikki muistuttaa paljon The Fragilen aikaista Nine Inch Nailsia. Dillon yhdistelee musiikissaan ambienttia ja rockia. NearLYn levyillä on mukana monia vierailijoita, kuten levyllä "Reminder", oli mukana laulamassa Nothing Recordsista tuttu Claudia Sarne.
Studioalbumit

Reminder (2005)
Singlet

Straight to nowhere (2005)
Aiheesta muualla

Jerome Dillonin kotisivut (Arkistoitu – Internet Archive)
nearLYn viralliset kotisivut (Arkistoitu – Internet Archive)
Ninwiki
Mågsholmen

| Mågsholmen> Maantiede |
| --- | --- |
Saariryhmä:  Turunmaan saaristo
Merialue:  Saaristomeri
Pinta-ala:  1,67 km²
Valtio
Valtio:  Suomi
Maakunta:  Varsinais-Suomi
Kunta:  Kemiönsaari
Väestö
Väkiluku:  2
Infobox OKNimi-testi OK: 
Mågsholmen on kahdesta yhteen kasvaneesta saaresta muodostuva saari Västanfjärdin edustalla Kemiönsaaren kunnassa Varsinais-Suomessa. Saaren pinta-ala on 167 hehtaaria, ja sillä on kaksi vakituista asukasta.
Yhteen kasvaneet Norra Mågsholmen ja Södra Mågsholmen sijaitsevat Finsjölandetin länsipuolella. Saarten välissä ollut salmi Västersundet on kuivunut vesijättömaaksi. Kapea salmi Norrsundet erottaa Mågsholmenin mantereesta. Kallioisella ja metsäisellä saarella on jonkin verran kesäasutusta. Saaren itälaidalla on vanha kalastajan torppa, joka on asuttu.
Niilo Visapää

Niilo Visapää
Niilo Karl Robert Visapää (sukunimi vuoteen 1932 Backberg, 1904–1979) oli suomalainen teologian kandidaatti, kouluneuvos, yliopettaja ja rehtori.
Visapään vanhemmat olivat Adolf Daniel Backberg (1868–1937) ja Alina Ingeborg Malmström (k. 1948). Hänen veljensä oli diplomi-insinööri ja kalterijääkäri Harry Backberg.
Visapää pääsi ylioppilaaksi 1922 ja hän suoritti Helsingin yliopistossa teologian erotutkinnon 1926 sekä valmistui teologian kandidaatiksi 1929.
Visapää toimi Kotkan lyseon uskonnon ja filosofian alkeiden vanhempana lehtorina 1929–1935, Helsingin eteläisen seurakunnan virallisena apulaisena 1936–1944 ja Mannerheimin Lastensuojeluliiton sotaorpotoiminnan johtajana 1944–1946. Hän oli Helsingin suomalaisessa normaalilyseossa uskonnon, sielutieteen ja filosofian vanhempana lehtorina 1947–1969, yliopettajana 1969–1971 sekä rehtorina 1968–1971. Hän oli myös koulun kirjastonhoitajana 1948–1969. Visapää oli lisäksi kouluhallituksessa tilapäisenä tarkastajana 1950 ja 1952 sekä vt. kouluneuvoksena 1943, 1950–1953 ja 1955–1957. Hän sai kouluneuvoksen arvonimen 1965.
Visapää oli naimisissa vuodesta 1939 kirjailija Sinikka Kallio-Visapään kanssa.
Teoksia

Rahan kokoaminen, säästö ja käyttö. Suomen säästöpankkiliiton julkaisuja. Helsinki, 1956
Toimitustöitä

Kouluhartauden käsikirja; toim. Toivo Kulometsä, Vesa Nikunen, Niilo Visapää. WSOY, 1962
Nicola Rizzoli

| Nicola Rizzoli |
| --- | --- |

Henkilötiedot
Koko nimi:  Nicola Rizzoli
Syntynyt: 5. lokakuuta 1971 (ikä 53) Mirandola, Italia
| Urheilijan ura> Tuomariura |
| --- | --- | --- | --- |
| Kaudet | Sarja | Ott    | Ott    |
| 2001– 2007– | Serie A FIFA |  |  |

Nicola Rizzoli (s. 5. lokakuuta 1971 Mirandola, Italia) on italialainen jalkapalloerotuomari. Hän on tuominnut Italian Serie A:ssa vuodesta 2001 lähtien ja kansainvälinen erotuomari hänestä tuli vuonna 2007. Rizzoli on ammatiltaan arkkitehti. Rizzoli on tuominnut mm. Eurooppa-liigan loppuottelun 2010, Mestarien liigan loppuottelun 2013 ja Jalkapallon maailmanmestaruuskisojen loppuottelun 2014.
Hän tuomitsi ensimmäisen Mestarien liigan ottelunsa elokuussa 2007. Saman kauden Mestarien liigan lohkovaiheessa hän tuomitsi Sporting Clube de Portugalin ja Baselin välisen ottelun. Kesällä 2009 hän nousi UEFA:n erotuomareiden eliittijoukkoon, jotka tuomitsevat muun muassa Mestarien liigassa isojen seurojen kohtaamisia sekä pudotuspelejä. Hänet valittiin myös yhdeksi vuoden 2012 EM-kilpailuiden erotuomareista.
Aiheesta muualla

Esittely World Referee -sivustolla (Arkistoitu – Internet Archive)
Nižni Novgorodin konetehdas

Nižni Novgorodin konetehdas (aiemmin Novoje Sormovo, Gorkin konetehdas, Tehdas №92) on vuonna 1932 perustettu konetehdas Nižni Novgorodissa. Se kuuluu nykyisin Almaz-Antei-konserniin.
Tehdas perustettiin parantamaan Krasnoje Sormovon tehtaan metalliteollisuuden kapasiteettia. Vuonna 1932 tehtaalle perustettiin Vasili Grabinin johtama tuotekehitysosasto. Suuren isänmaallisen sodan aikana tehdas valmisti 100 000 tykkiä.
Vuonna 1994 tehdas järjestettiin avoimeksi osakeyhtiöksi.
Aiheesta muualla

http://www.jscnmz.ru/ (Arkistoitu – Internet Archive)
Niilo Tuomenoksa

Niilo Antti Tuomenoksa, sukunimi vuoteen 1906 Törnqvist (21. toukokuuta 1893 Oulu – 8. joulukuuta 1967 Helsinki) oli suomalainen viidennessä herätysliikkeessä mukana ollut uskonnollinen julistaja ja kirjailija.
Niilo Tuomenoksan vanhemmat olivat satulaseppä Antti Tuomenoksa ja Hanna Sofia Sandström. Tuomenoksa joutui isänsä kuoltua lopettamaan koulunkäynnin 14-vuotiaana ja menemään työhön tehtaaseen. Hän valmistui 29-vuotiaana metodistikirkon pappisseminaarista ja toimi aluksi pastorina Helsingissä. Hän oli Helsingin metodistikeskuskirkon pastorina 1919–1930, Joensuun metodistikirkon pastorina 1930–1931, Joensuun vapaakirkon pastorina 1932 ja Tampereen Vapaakirkon pastorina vuodesta 1933. Hän toimi Metodistikirkon pappisseminaarin opettajana 1921–1930 ja oli Rauhan Sanomat -lehden päätoimittajana 1927–1928.
Vuonna 1940 Tuomenoksa muutti Yhdysvaltoihin ja teki siellä hengellistä työtä suomalaisten siirtolaisten keskuudessa Yhdysvalloissa ja Kanadassa. Vuonna 1950 Tuomenoksa oli käymässä Suomessa, ja hänet kutsuttiin mukaan vuonna 1945 toimintansa aloittaneen Kansan Raamattuseuran toimintaan.